Sōjūsetsu incident

, doslovno **Incident na "Dvostruki deseti"**, dogodio se 10. listopada 1943. godine u zatvoru Changi u okupiranom Singapuru, za vrijeme Drugog svjetskog rata. Povodom Operacije ''Jaywick'', savezničkog upada u Singapursku luku tijekom kojeg su tri japanska broda potopljena, a tri oštećena, japanska tajna policija, *[[Kenpeitai]]*, uhapsila je 57 civila za koje su oni smatrali da su bili povezani s operacijom. Civili su odvedeni u zatvor Changi, gdje su brutalno mučeni, pri čemu je 15 zatvorenika umrlo. Kasnije se ispostavilo kako nitko od uhapšenih nije sudjelovao, niti znao za navedenu savezničku sabotažu. 

Nakon rata, 21 službenik tajne policije optužen je za ratne zločine. Osam ih je osuđeno na smrt i pogubljeno, sedmorica su oslobođena, a ostali su dobili zatvorske kazne. 

## Operacija ''Jaywick''

Iako su Japanci prilično stabilno kontrolirali okupirani Singapur, sabotaže, poput kidanja telefonskih živa ili paljenja skladišta, bile su česte. Godine 1943., posebni odjel *[[Kenpeitai]]ja* kojim je zapovijedao potpukovnik Haruzō Sumida dobio je zadatak istražiti navedene sabotaže i otkriti krivce. Sumida je bio uvjeren da se sabotaže dogovaraju u zatvoru Changi te je počeo vršiti pripreme za raciju kako bi otkrio rukovoditelje; njegov glavni osumnjičenik bio je britanski odvjetnik Rob Heeley Scott, ranije zaposlenik Ureda za vanjske poslove. Međutim, ispostavilo se da je Sumida bio u krivu jer nitko iz zatvora nije imao nikakve veze sa sabotažama ni događajima koji će dovesti do incidenta. 

Dana 28. rujna, Scott je dobio poruku od jednog od svojih doušnika da je šest japanskih brodova napadnuto (tri potopljena, tri oštećena) dan ranije u luci. Taj je napad imao kodni naziv Operacija ''Jaywick'' i nije imao nikakve veze s petokolonašima ili lokalnim gerilcima. Operaciju je predvodio potpukovnik Ivan Lyon iz Specijalne jedinice Z, skupine angloaustralskih komandosa koji su iz zapadne Australije doplovili do Singapura u starom japanskom ribarskom brodu ''Krait''. Kada su bili dovoljno blizu, komandosi su se prebacili u posebne, manje brodice i doveslali u luku pod krinkom noći. Koristeći mine, potopili su tri i oštetili još tri japanska broda, nakon čega su se uspješno vratili do *Kraita* i natrag u Australiju. 

Bio je to prvi veliki čin sabotaže u okupiranom Singapuru te značajan udar na japanski ugled. Japanci su bili šokirani jer su bili uvjereni da nitko ne može (niti ima hrabrosti pokušati) probiti njihove obrambene linije na moru, zbog čega su vjerovali da je ovo bila interna operacija koju su izveli gerilci povezani sa zatvorom Changi. Istovremeno dok je Sumida bio uvjeren u to, Scott i njegovi saveznici, koji također nisu znali što se točno dogodilo, bili su uvjereni da su napad izveli kineski gerilci iz Malaje.

## Hapšenja i mučenja

Dana 10. listopada 1943. godine, na "Dvostruki deseti", zatvorenici u Changiju dobili su naredbu da se u devet sati ujutro postroje za paradu. Nikakvo objašnjenje nije im dano. Kada se parada okupila, zapovjednik zatvora došao je s određenim brojem službenika *Kenpeitaija*, koji su zatvorili sve izlaze. *Kenpeitai* je izvršio detaljan pregled cijelog zatvora, a imena nekolicine osoba odmah su pročitana u svrhu njihova hapšenja. Nakon što je tajna policija našla inkriminirajuće dokaze u vidu skupa ratnih izvještaja s BBC-jevih radijskih vijesti, amaterskih radija i metalne kutije koja je pripadala bivšem bankaru, u kojoj je bila značajna svota novca, došlo je do dodatnih hapšenja, mahom osoba koje su pratile radijske izvještaje i organizirale tajno dijeljenje informacija unutar zavora. 

Ovo je započelo period terora koji je trajao nekoliko mjeseci. Osumnjičenici su odvođeni iz vlastitih domova ili radnih mjesta, a zatvorenici su odvođeni u sobe za ispitivanje pri *Kenpeitaiju*, gdje su mučeni i izgladnjivani kako bi priznali sabotažu i izdaju. Kako nitko od 57 žrtava nije niti čuo za Operaciju *Jaywick*, a kamoli u njoj sudjelovao, sva priznanja koja su Japanci dobili bila su beznačajna jer nisu sadržavala nikakve relevantne informacije niti su tajnoj policiji pružila dodatne informacije koje je *Kenpeitai* mogao iskoristiti.

## Žrtve

Ukupne brojke navode da je *Kenpeitai* mučio 57 zatvorenika zatvora Changi. Među njima je bilo i nekoliko značajnih ličnosti. Prema obavijesti doušnika *Kenpeitai*, Choy Khun Heng, koji je sa suprugom Elizabeth, koja je prije rata radila kao učiteljica, vodio restoran u Bolnici Tan Tock Seng nakon što su svi pacijenti i liječnici premješteni u Bolnicu Miyako, sudjelovao je u krijumčarenju novca zatvorenicima u Changiju, tako da ga je *Kenpeitai* uhapsio 10. listopada. Istina je bila da je obitelj Choy pomagala ratnim zarobljenicima tako što im je dostavljala novac ili pakete s čistom odjećom, lijekovima i pismima. Nekoliko dana nakon hapšenja, Elizabeth je otišla do sjedišta singapurskog istočnog ogranka ''Kenpeitaija'' u (staroj) zgradi organizacije YMCA u Stamfordovoj ulici kako bi se raspitala za supruga, međutim Japanci su negirali spoznaje u njemu. Ipak, tri tjedna kasnije, namamili su ju natrag u zgradu te su ju uhapsili i smjestili s ostalim zatvorenicima, među kojima nije bio njezin suprug. Zatvorenicima je bila zabranjena komunikacija, međutim jedan od zatvorenika, John Dunlop, naučio ih je da se tajno koriste znakovnim jezikom. Tijekom prvog ispitivanja, Japanci su rekli Elizabeth za potopljene brodove te su tražili informacije o tome i o velikoj količini novca. Iako je Elizabeth rekla da ne zna ništa o tome, opetovano je ispitivana i mučena. Mučenje je bilo izrazito brutalno, a u jednom trenutku su čak doveli i njezina supruga da gleda kako ju muče; nakon devet mjeseci mučenja, Elizabeth je izgubila polovicu svoje tjelesne mase. Nakon 200 dana zatvora, tijekom kojih je *Kenpentai* detaljno provjerio sve njezine navode, Japanci su se uvjerili da govori istinu te su ju pustili na slobodu; njezin suprug osuđen je na 12 godina zatvora u Outramu. 

Druge značajne žrtve bili su biskup John Leonard Wilson iz Katedrale svetog Andrije, koji je tri dana bio izložen fizičkom nasilju dok se Japanci nisu uvjerili da ipak nije jedan od vođa, te Rob Scott, koji se čak i susreo s Elizabeth Choy. U trenutku njihova susreta, Scott je bio teško deformiran od posljedica mučenja te mu je rečeno da će biti pogubljen, zbog čega je napisao oproštajno pismo supruzi; na kraju je osuđen na šest godina zatvora u Outramu.

Ukupno 15 ljudi umrlo je tijekom mučenja u zatvoru Changi. Međutim, teror se proširio i na ostale zatvorenike jer su Japanci mjesecima davali manje porcije hrane, a tijekom istog su perioda zabranili i igre, koncerte, obrazovne djelatnosti i predstave.

## Sudski proces

Nakon rata, u zgradi Vrhovnog suda održan je proces za ratne zločine počinjene u zatvoru Changi tijekom *Sōjūsetsu* incidenta. Proces pred vojnim sudom započeo je 18. ožujka 1946. godine, a predsjedavajući je bio potpukovnik Samuel Silkin. Ukupno 21 službenik *Kenpeitaija* optužen je za mučenje 57 zatvorenika, od kojih je 15 umrlo. Dana 18. travnja 1946. godine, kakon rasprave koja je trajala 21 dan, zapovjednik Sumida osuđen je na smrt za ratne zločine zajedno sa još sedmoricom optuženika. Trojica su dobili doživotne kazne zatvora, jedan kaznu u trajanju od 15 godina, dvojica u trajanju od 8 godina, a njih sedam je oslobođeno odgovornosti.

## Bilješke

## Reference

## Literatura

*
*
*

## Vanjske veze
*The Double Tenth Incident (National Library Board, Singapore)
*Double Tenth Massacre—The Elizabeth Choy Story (MINDEF Singapore)
*Double tenth (RCMS 103/15/6), a report of the findings of a commission appointed to accept evidence from internees who were arrested on 10 October 1943, digitised in Cambridge Digital Library
*The Double Tenth (RCMS 103/4/33/13), outline for a screenplay inspired by the Double Tenth incident, by an internee of Changi Prison, digitised in Cambridge Digital Library